പി.കെ. വീരരാഘവൻ നായർ

പ്രസിദ്ധ മലയാള നാടകകൃത്തായിരുന്നു പി.കെ. വീരരാഘവൻ നായർ. 1917-ലാണ് ജനനം. കെ.വി. നീലകണ്ഠൻ നായർ, പി.കെ. വിക്രമൻ നായർ എന്നിവർക്കൊപ്പം ദക്ഷിണ കേരളത്തിൽ നാടകരംഗത്ത് കാതലായ മാറ്റങ്ങൾ വരുത്തുന്നതിൽ ഇദ്ദേഹവും ഭാഗഭാക്കായിരുന്നു. 17  വർഷത്തോളം ആകാശവാണിയിൽ റേഡിയോ അമ്മാവന് ശബ്ദം നൽകി. മലയാളി, പ്രഭാതം തുടങ്ങിയ പത്രങ്ങളിൽ ലേഖകനായിരുന്നു.  ആ‍ാനുകാലികങ്ങളിലും പത്രങ്ങളിലും ‘വീരൻ’ എന്നപേരിൽ നാടകങ്ങൾ പ്രസി ദ്ധീകരിച്ചിരുന്നു. 
ആകാശവാണിയിൽ
ജഗതി എൻ. കെ. അചാരി എഴുതി, അദ്ദേഹവും പി. കെ. വീരരാഘവൻ നായരും ചേർന്ന് ഗ്രാമീണപരിപാടിയിൽ അവതരിപ്പിച്ചിരുന്ന ‘ഗദ്യവും പദ്യവും’ എന്ന ഹാസ്യരൂപകം ഏറെ ജന പ്രിയമായിരുന്നു.

ആൾ ഇന്ത്യാ റേഡിയോ ദേശീയ തലത്തിൽ നടത്തിയ നാടകമത്സരത്തിൽ  തൂവലും തുമ്പയുമെന്ന നാടകം തെരഞ്ഞെടുക്കപ്പെടുകയും അഖിലേന്ത്യാടിസ്ഥാനത്തിൽ ഒന്നാം സ്ഥാനം നേടുകയും ചെയ്തു. വീരൻ, അടൂർഭാസി, വഞ്ചിയൂർ മാധവൻ നായർ, ജഗതി എൻ.കെ.ആചാരി എന്നിവരായിരുന്നു കഥാപാത്രങ്ങളെ അവതരിപ്പിച്ചത്.

ആത്മസഖി എന്ന ചിത്രത്തിലൂടെ സിനിമാ അഭിനയ രംഗത്തെത്തി. വഴി മാറിയ പറവകൾ തുടങ്ങിയ ചിത്രങ്ങളിൽ അഭിനയിച്ചു.‘കന്യാകുമാരി’ യിലും കള്ളിച്ചെല്ലമ്മയിലും  പ്രധാനവേഷം ചെയ്തു. .

കൃതികൾ
 തൂവലും തൂമ്പയും http://books.google.co.in/books/about/T%C5%ABvalu%E1%B9%83_t%C5%ABmpayu%E1%B9%83.html?id=uo0RAQAAIAAJ&redir_esc=y
 പുലിവാൽ http://openlibrary.org/works/OL370512W/Puliva%CC%84la%CC%87
 നാളെ കാണുന്നവനെ ഇന്ന് കാണുന്നില്ല http://openlibrary.org/works/OL370511W/Na%CC%84l%CC%A3e_ka%CC%84n%CC%A3unnavane_innu_ka%CC%84n%CC%A3unnilla
 നാളും നാളാ http://www.worldcat.org/title/nalum-nala/oclc/663287686&referer=brief_results
അഭിനയിച്ച ചലച്ചിത്രങ്ങൾ
 സിനിമ  കഥാപാത്രം  സംവിധാനം  വർഷം ആത്മസഖി  ജമീന്ദാർ  ജി ആർ റാവു  1952 ബാല്യസഖി  വിലാസിനിയുടെ അച്ഛൻ  ആന്റണി മിത്രദാസ്  1954 പുത്രധർമ്മം  കേശവൻ മുതലാളി  വിമൽകുമാർ  1954 ഹരിശ്ചന്ദ്ര    ആന്റണി മിത്രദാസ്  1955 ന്യൂസ് പേപ്പർ ബോയ്  വക്കീൽ ഗുമസ്ഥൻ  പി രാമദാസ്  1955 കള്ളിച്ചെല്ലമ്മ    പി ഭാസ്ക്കരൻ  1969 അമ്പലപ്രാവ്  ആദിത്യവർമ്മ  പി ഭാസ്ക്കരൻ  1970 അഭയം  കുഞ്ഞുകൃഷ്ണമേനോൻ  രാമു കാര്യാട്ട്  1970 കാക്കത്തമ്പുരാട്ടി    പി ഭാസ്ക്കരൻ  1970 പ്രിയ    മധു  1970 സ്ത്രീ  നാണുക്കുട്ടൻ നായർ  പി ഭാസ്ക്കരൻ  1970 തെറ്റ്  പൈലി  കെ എസ് സേതുമാധവൻ  1971 മൂന്നു പൂക്കൾ  കുട്ടൻനായർ  പി ഭാസ്ക്കരൻ  1971 പഞ്ചവൻ കാട്  രാമയ്യൻ  എം കുഞ്ചാക്കോ  1971 മുത്തശ്ശി  കുക്ക്  പി ഭാസ്ക്കരൻ  1971 നവവധു    പി ഭാസ്ക്കരൻ  1971 പുത്തൻ വീട്    കെ സുകുമാരൻ നായർ  1971 ആഭിജാത്യം    എ വിൻസന്റ്  1971 രാത്രിവണ്ടി    വിജയനാരായണൻ  1971 നീതി    എ ബി രാജ്  1971
പുരസ്കാരങ്ങൾ
പുലിവാൽ എന്ന നാടകത്തിന് 1968-ൽ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് കേരള സാഹിത്യ അക്കാദമി പുരസ്കാരം ലഭിച്ച നാടകങ്ങൾ..

അവലംബം

വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രനടന്മാർ